**Molly My Marianne Sandén** (født 3. juli 1992 i Stockholm i Sverige) er en svensk sanger, låtskriver og stemmeskuespiller. Som 14-åring representerte hun Sverige i Junior Eurovision Song Contest 2006 med balladen «Det finaste någon kan få». Der endte hun på tredjeplass, Sveriges beste plassering i konkurransen. Hun deltok senere i Melodifestivalen i 2009, og siden i 2012 og 2016. Søstrene Frida og Mimmi er også sangere. Hun ga ut sitt første album, *Samma himmel*, i 2009, og hennes fjerde studioalbum, *Det bästa kanske inte hänt än*, kom i 2019. Hun har også gitt stemme og vokal i en rekke filmer, blant annet i den svenske versjonen av *High School Musical 2*. Hun hadde også vokalen til hovedrollefiguren Sigrit Ericksdóttir i filmen *Eurovision Song Contest: The Story of Fire Saga* i 2020.

Bakgrunn
--------

Molly My Marianne Sandén ble født i Stockholm, og gikk musikklinjen på Adolf Fredriks skole. Hun gikk senere på musikkgymnaset Rytmus i Stockholm, der hun ble uteksaminert våren 2011. Senere skrev hun musikk på Helges musikkstudio i Gävle, der hun også ble medlem i bandet Helges All Stars sammen med Alice Svensson, Amy Diamond, Zara Larsson – og søstrene Frida og Mimmi.

### 2006–2007: Junior Eurovision Song Contest

Sandén ble kjent i Sverige da hun representerte landet i Junior Eurovision Song Contest i București i Romania I 2006. Der deltok hun med låten «Det finaste någon kan få», og nådde en tredjeplass – Sveriges beste resultat i konkurransen. Noen uker etter deltok hun i SVTs nyttårsprogram fra Skansen 31. desember 2006. Hun sang også duett med Magnus Carlsson i sangen «Julens tid är här» på hans julealbum *Spår i snön* fra samme år.

Sandén møtte i denne perioden sangeren og rapperen Markoolio og sang sammen med ham på flere sanger i Markoolioos album *Snow at Christmas rock*. Sommeren 2007 medvirket hun i Diggiloo-turneen sammen med Lasse Holm, Linda Bengtzing, Lotta Engberg, Lasse Berghagen, Charlotte Perrelli, Thomas Pettersson, Jan Johansen, Niklas Andersson, Benjamin Wahlgren og Magnus Johansson. Hun sang duett med Ola Svensson i sangen «Du är musiken i mig» i den svenske versjonen av Disneyfilmen *High School Musical 2*. Molly og Ola framførte også sangen i *Stage Junior 2007* – det svenske uttaket till Junior Eurovision Song Contest 2007. Den svenske finalen ble for øvrig vunnet av lillesøsteren Frida Sandén. 

### 2008–2016: Melodifestivalen og *Like No One's Watching*

I april 2008 deltok hun i *Så ska det låta*, den svenske versjonen av *Beat for beat*, sammen med Magnus Bäcklund. Sommeren samme år medvirket hun igjen i Diggiloo-turneen, denne gang sammen med Lasse Holm, Linda Bengtzing, Lotta Engberg, Thomas Pettersson, Jan Johansen, Måns Zelmerlöw, Nanne Grönvall, Stefan og Kim og Magnus Johansson. I forbindelse med turneen ble det utgitt en samle-CD som inneholder låtene «Hallelujah» og «Gabriellas sång», som Sandén fremførte. Hun sang også cover på Andrea Heléne «Dea» Norbergs låt «Den underbara dagen du kommer hem», og sangen ble brukt i en reklame for den svenske hurtigmatkjeden Sibylla i 2008.

Samme år medvirket Molly Sandén også i forestillingen *Sol, vind & vatten*, en hyllest til Ted Gärdestad sammen med Janne Schaffer, Jan Johansen, Johan Boding og Sara Löfgren. Samme år ga hun og Brandur ut en svensk versjonen av sangen «Right Here, Right Now» fra *High School Musical 3*. 

I 2009 deltok Sandén for første gang i Melodifestivalen. Der kvalifiserte hun seg til finalen med sangen «Så vill stjärnorna», men endte sist med kun 2 poeng fra den internasjonale juryen. Hun deltok igjen i 2012 med balladen «Why Am I Crying» som endte på femteplass i finalen. 

Hun deltok i *Let's Dance* – den svenske versjonen av *Skal vi danse* – i 2010. Konkurransen ble sendt på TV4 Sverige, og hun endte på fjerdeplass. I 2013 startet hun sitt eget klesmerke på nett: My by Molly.

Hun ga ut EP-en *Like No One's Watching* 12. juni 2015, med singlene «Freak», «Phoenix» og «Like No One’s Watching». I 2016 deltok hun i Melodifestivalen for tredje gang. Hun deltok i delfinale 4 I Gävle og kvalifiserte seg til finalen med sangen «Youniverse», som hun hadde skrevet sammen med Danny Saucedo og John Alexis. Sangen endte på en sjetteplass i finalen.

### 2017–2020: *Större* og *Det bästa kanske inte hänt än*

Sandén slapp sitt tredje studioalbum, *Större*, på Sony 27. april 2018. Albumet har seks singler og nådde en fjerdeplass på den svenske albumlisten samme år. Hennes fjerde studioalbum, *Det bästa kanske inte hänt än,* ble sluppet 29. mai 2019 på Sony. Albumet har ni sanger og nådde andreplass på den svenske albumlisten.

I 2020 hadde hun sangvokalen til hovedrollefiguren Sigrit Ericksdóttir i filmen *Eurovision Song Contest: The Story of Fire Saga* i 2020. Rollefiguren ble spilt av Rachel McAdams.

Privatliv
---------

Molly Sandén har to yngre søstre: Frida Sandén (født 1994), og Mimmi Sandén (født 1995). Begge søstrene er også sangere og artister. 

Sandén var samboer med den svenske sangeren Eric Saade, men paret gjorde det slutt i 2012. Fra 2013 til 2019 var hun kjæreste og samboer med artisten Danny Saucedo. I 2020 ble hun kjæreste med sangeren David Larson, vokalist i bandet The Royal Concept.

Hun er diagnostisert med diabetes type 1. Sandén bor i Huddinge utenfor Stockholm.

Diskografi
----------

### Studioalbum

Molly Sandén på Malmöfestivalen 2018.

| Tittel | Detaljer | Høyeste listeplassering |
| --- | --- | --- |
| SVE |
| *Samma himmel* | * Utgitt: 27. mai 2009
* Merke: Warner Music Sweden
* Format: Digital nedlastning, CD
 | 16 |
| *Unchained* | * Utgitt: 23. mai 2012
* Merke: EMI Music Sweden
* Format: Digital nedlastning, CD
 | 1 |
| *Större* | * Utgitt: 27. april 2018
* Merke: Molly Sandén AB, Sony Music
* Format: Digital nedlastning, CD
 | 4 |
| *Det bästa kanske inte hänt än* | * Utgitt: 29. mai 2019
* Merke: Milkshake, Sony Music
* Format: Digital nedlastning, CD
 | 2 |
| *Dom ska veta* | * Utgitt: 7. mai 2021
* Merke: Milkshake, Sony Music
* Format: Digital nedlastning, CD
 | 1 |

### Soundtrack-album

| Tittel | Detaljer | Høyeste listeplassering |
| --- | --- | --- |
| BELFL | NOR | SVE | STONedl. | STOSoundtr. | USAHot 200 | USASoundtr. |
| *Eurovision Song Contest:The Story of Fire Saga(Musikk fra Netflix-filmen)* | * Utgitt: 26. juni 2020
* Merke: Arista, Sony
* Format: Digital nedlastning, strømming
 | 28 | 13 | 8 | 4 | 1 | 170 | 5 |
|

Referanser
----------

1. ↑   Internet Movie Database, IMDb-nummer nm2482329, besøkt 11. januar 2016[Hentet fra Wikidata]
2. ↑   www.aftonbladet.se[Hentet fra Wikidata]
3. ↑   www.expressen.se[Hentet fra Wikidata]
4. ↑   grammis.se, besøkt 29. mai 2023[Hentet fra Wikidata]
5. ↑  Sitepu, Lania (17. februar 2012). «Molly Sandén vågade löfte» **(svensk)**. Sveriges Television. Arkivert fra originalen 28. januar 2015. Besøkt 3. desember 2014.
6. ↑  «Danny Saucedo och Molly Sandén nykära». *www.expressen.se* **(svensk)**. Besøkt 29. juli 2020.
7. ↑  «Fakta om Molly Sandén» **(svensk)**. Arkivert fra originalen 3. mars 2016. Besøkt 24. februar 2016.
8. ↑  Öhl, Sofia; Sofia.ohl, Er (2. mars 2009). «Helges hjälper Molly till Europa». *gd.se* **(svensk)**. Besøkt 29. juli 2020.
9. ↑  «🇸🇪 Molly Sandén explains how Netflix movie is her own long-awaited Eurovision victory». *ESCXTRA.com* **(engelsk)**. 27. juni 2020. Besøkt 29. juli 2020.
10. ↑  «Molly Sandén Thinks Husavik Could Have Won Eurovision». *wiwibloggs* **(engelsk)**. 2. juli 2020. Besøkt 29. juli 2020.
11. 1 2  «Molly Sandén och Eric Saades återförening». *www.expressen.se* **(svensk)**. Besøkt 29. juli 2020.
12. ↑  «Danny Saucedos mystiska kärleksbesked om Molly Sandén efter spekulationerna». *Hänt.se* **(svensk)**. 16. april 2018. Arkivert fra originalen 7. oktober 2018. Besøkt 7. oktober 2018.
13. ↑  «Dannys multidejtande – efter Molly Sandén». *www.expressen.se* **(svensk)**. Besøkt 29. juli 2020.
14. ↑  «Molly Sandén: Därför tog det slut med Danny». *Aftonbladet* **(svensk)**. Besøkt 29. juli 2020.
15. ↑  «Aviser: Slutt mellom Molly Sandén og Danny Saucedo». *www.vg.no*. 1. mars 2019. Besøkt 29. juli 2020.
16. ↑  «Molly Sandéns heta ord till pojkvännen David Larsson». *nyheter24.se* **(svensk)**. 12. mars 2020. Besøkt 29. juli 2020.
17. ↑  «Här är allt du vill veta om musikern David Larson». *Hänt* **(svensk)**. 27. april 2020. Besøkt 29. juli 2020.
18. ↑  Torbjörn Ek (14. november 2018). «Molly Sandén om sjukdomen: "Jag kan dö"». *Aftonbladet* **(svensk)**. Besøkt 29. juli 2020.
19. ↑  «Discography Molly Sandén». Swedish Charts Portal. Hung Medien. Besøkt 26. februar 2016.
20. ↑  «Veckolista Album, vecka 23». Sverigetopplistan. Besøkt 7. juni 2019.
21. ↑  «SOUNDTRACK - EUROVISION SONG CONTEST: THE STORY OF FIRE SAGA». Ultratop. Besøkt 7. juli 2020.
22. ↑  «Topp 40 Album 2020-28». *VG-lista 2020*. Besøkt 29. juli 2020.
23. ↑  «Veckolista Album, vecka 28». *Sverigetopplistan* **(svensk)**. Besøkt 29. juli 2020.
24. ↑  «Official Album Downloads Chart Top 100 03 July 2020 - 09 July 2020». Official Charts Company. Besøkt 7. juli 2020.
25. ↑  «Official Soundtrack Albums Chart Top 50 03 July 2020 - 09 July 2020». Official Charts Company. Besøkt 7. juli 2020.
26. ↑  «Chart History Soundtrack». *Billboard*. Besøkt 7. juli 2020.
27. ↑  «SOUNDTRACKS». *Billboard*. Besøkt 7. juli 2020.

Eksterne lenker
---------------

* (en) Molly Sandén – kategori av bilder, video eller lyd på Commons Rediger på Wikidata
* (en) Molly Sandén på Internet Movie Database Rediger på Wikidata

* (sv) Molly Sandén i Svensk Filmdatabas Rediger på Wikidata

* (en) Molly Sandén på AllMovie Rediger på Wikidata

* (en) Molly Sandén hos Rotten Tomatoes Rediger på Wikidata

* (en) Molly Sandén hos The Movie Database Rediger på Wikidata

* (en) Molly Sandén hos Behind The Voice Actors Rediger på Wikidata
* (en) Molly Sandén på Apple Music Rediger på Wikidata

* (en) Molly Sandén på Discogs Rediger på Wikidata

* (en) Molly Sandén på MusicBrainz Rediger på Wikidata

* (en) Molly Sandén på SoundCloud Rediger på Wikidata

* (en) Molly Sandén på Spotify Rediger på Wikidata

* (en) Molly Sandén på Songkick Rediger på Wikidata

* (en) Molly Sandén på Last.fm Rediger på Wikidata

* (no) Molly Sandén på Rockipedia Rediger på Wikidata

* (en) Molly Sandén på Genius — sangtekster Rediger på Wikidata

* (en) Molly Sandén på AllMusic Rediger på Wikidata
* Molly Sandén på Twitter Rediger på Wikidata

* Molly Sandén på Facebook Rediger på Wikidata

* Molly Sandén på Instagram Rediger på Wikidata

* Molly Sandén på YouTube Rediger på Wikidata

* Molly Sandén på Myspace Rediger på Wikidata

* Molly Sandén på TikTok Rediger på Wikidata

| Utmerkelser og prestasjoner |
| --- |
|
| Forgjenger :**M+ med «Gränslös kärlek»**

 | **Sverige i Junior Eurovision Song Contest**2006 | Etterfølger :**Frida Sandén med «Nu eller aldrig»** |

|  |  |
| --- | --- |
| Oppslagsverk/autoritetsdata | Rockipedia **·** VIAF **·** ISNI **·** LIBRIS **·** MusicBrainz **·** Discogs **·** AllMusic
 |